lv zh zh en ru lv fr lv lv lv lv lv lv lv lv lv lv lv lv lv pl lt lt lv nl lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv en lv lv lv lv lv lv et lv de lv cs lv fi lv en
29. okt. 2018, Nav komentāru
Piedāvājam īsu ieskatu mūsu 2018.gada nozīmīgākajā objektā  - Liepājas ostas molu un viļņlaužu rekonstrukcijas un pārbūves projektā.
Darbu ietvaros tika nourbti 14 urbumi no peldošās platformas, līdz pat atzīmei -35m LAS. Ģeoloģiskais griezums bija ļoti raibs - no kvartāra morēnas māliem un smiltīm,  līdz devona perioda nogulumiem - māls,  aleirolīts, smilšakmens un dolomīts.
Dzīto pāļu viengabalainības pārbaudes ar skaņas (SIT) metodi
7. aug. 2018, 1 komentārs
SIA “Ģeo Eksperts” veica dzīto pāļu 35x35 cm skaņas pārbaudi pēc SIT (Sonic Intergrity Testing) metodikas objektā Vidzemē, kur paredzēta ražošanas ēkas jaunbūve. Objektā pavisam ierīkoti apmēram 180 dzītie pāļi, ar garumu robežās no 3,9 – 9,0 m. Šīs pārbaudes galvenais mērķis – defektu konstatācija pārbaudāmajiem pāļiem, sekundārais mērķis – pāļu žurnālā norādītā pāļu garuma pārbaude (metodes pieļaujamās neprecizitātes robežās)
Zemāk doti piemēri pārbaudes grafikiem (ehogrammām), kuri atbilst SIT metodes prasībām un pāļu viengabalainības neizraisa šaubas:
Iepriekš uzskaitītie piemēri pilnībā atbilst SIT metodes prasībām, jo 1) ļoti izteikts, spēcīgs signāls pāļa galvas rajonā (sākumā), 2) signāls vienmērīgi, bez novirzēm šķērso pāļa ķermeni visā tā garumā, 3) signāls fiksē pāļa pēdu, 4) definētais pāļa garums no žurnāla labi korelējas ar aparatūras noteikto pāļa garumu.
Zemāk dots piemērs pālim, kuram jau pāļa galvas rajonā redzama mikroplaisa, kas gandrīz perpendikulāri šķērso visu pāļa ķermeni, bet pārbaudes grafiks (ehogramma) neuzrāda defektu esamību vai viengabalainības traucējumus minētajam pālim (grafiks pilnībā atbilst SIT metodes prasībām). Tas apliecina faktu, ka ar skaņas (SIT) metodi noteikt mikroplaisu esamību dzītajos pāļos nav iespējams.
Mikroplaisa dzītā pāļa galvas rajonā.
Skaņas pārbaudes grafiks, kas neuzrāda nekādas nobīdes no normas un pilnībā atbilst metodes prasībām.
Zemāk dots piemērs skaņas pārbaudes grafikam, kurš uzrāda nopietnu nobīdi no normas intervālā no 1 – 2 m no pāļa (Nr.115) galvas.
Pāļu skaņas pārbaudes slēdzienā, autors atzīmēja sekojošo: Pālim Nr.115 augšējā daļā (domājams, intervālā no 1 – 2 m no pāļa galvas) konstatēts defekts – iespējams, betona atšķēlums vai nopietna plaisa (vai arī abi varianti kopā). Pālis ar šādu pārbaudes grafiku ir uzskatāms kā nedrošs. Tiek 2 rekomendēta šī pāļa atrakšana un problemātiskā intervāla vizuāla apsekošana (ja tas ir tehniski iespējams), vai arī pāļa – dubliera ierīkošana.
Pasūtītājs veica pāļa Nr.115 atrakšanu, un atrakšanas gaitā tika konstatēts sekojošs defekts pālim Nr.115, kas sniegts zemāk redzamajos attēlos:
Kā redzams attēlos, pālim Nr.115, intervālā no 1 – 1,83 m (tieši kā minēts slēdzienā), tika konstatēta nopietna plaisa un betona izlūzumi, kā rezultātā pāļa viengabalainība faktiski bija traucēta. Dotais pālis tika atzīts par brāķētu, un vēlāk tam blakus tika ierīkots jauns pālis – dublieris.
Zemāk dots vēl viens piemērs skaņas pārbaudes grafikam, kurš uzrāda nopietnu nobīdi no normas jau pāļa (Nr.121) augšdaļā.
Pāļu skaņas pārbaudes slēdzienā, autors atzīmēja sekojošo: Pāļa Nr.121 grafiks uzrāda nopietnu defektu, domājams, jau pāļa augšdaļā. Šāda grafika forma liecina par iespējamu pāļa viengabalainības traucējumu (pārrāvumu). Pālis ar šādu pārbaudes grafiku ir uzskatāms kā nedrošs. Tiek rekomendēta šī pāļa atrakšana un problemātiskā intervāla vizuāla apsekošana (ja tas ir tehniski iespējams), vai arī pāļa – dubliera ierīkošana.
Pasūtītājs veica pāļa Nr.121 atrakšanu, un atrakšanas gaitā tika konstatēts sekojošs defekts pālim Nr.121, kas sniegts zemāk redzamajos attēlos:
Kā redzams attēlos, pālis Nr.121 pārlauzts jau nepilna metra dziļumā no pāļa galvas. Šī pāļa viengabalainība bija traucēta. Dotais pālis tika atzīts par brāķētu, un vēlāk tam blakus tika ierīkots jauns pālis – dublieris.
Skaņas (SIT) metode uzskatāma par vienu no drošākajām, izpildes ziņā ātrākajām un finansiāli izdevīgākajām pāļu pārbaužu lauka metodēm, kas vienas darba dienas ietvaros, ļauj notestēt 150 – 300 pāļus. Kā parāda autora līdzšinējā pieredze, vienlīdz efektīvi ar šo metodi var tikt testēti gan urbtie pāļi, gan arī dzītie dzelzsbetona pāļi. Lai arī SIT metodei ir savi ierobežojumi un trūkumi (piemēram, skaņas signālu ietekmē būvdarbu fona trokšņi un vibrācijas, kā arī ģeoloģiskie faktori (sastāva ziņā atšķirīgu grunts slāņu mija), tomēr prasmīgs un pieredzējis operators spēs šos faktorus izanalizēt un atšķirt no īstiem defektiem. Prasmīgi veicot skaņas pārbaudi jau lauka apstākļos, pālis ar nozīmīgu defektu vienmēr tiks konstatēts. Pastāvot bažām par rezultātu ticamību, kas iegūti ar SIT metodes palīdzību, vienmēr ir alternatīva problemātisko pāli pārbaudīt ar citām metodēm (atrakšana – ja tas ir tehniski un fiziski iespējams; pāļa caururbšana un izurbtās betona serdes analīze; pāļa slogošana).
Ņemot vērā visu iepriekš minēto, tiek rekomendēts veikt visu objektā ierīkoto pāļu (galvenokārt attiecas uz urbtajiem pāļiem) pārbaudi ar skaņas metodi pirms šo pāļu iekļaušanas tālākos būvdarbos. Ja kāda iemesla dēļ visu pāļu pārbaude nav iespējama, izlases kārtībā var veikt atsevišķu pāļu pārbaudi, rekomendējoši – 10-15% no kopējā ierīkoto pāļu skaita.
Izstāde "AUTO 2018" Ķīpsalā
10. apr. 2018, Nav komentāru
Sadarbībā ar oficiālo KAMAZ pārstāvi Latvijā - SIA "Auto Truck Studio", laika posmā no 07.04.2018 līdz 08.04.2018, mūsu urbšanas agregāts piedalījās starptautiskajā auto izstādē Ķīpsalā "AUTO 2018".
“Ziemeļu un dienvidu viļņlaužu rekonstrukcija Klaipēdas ostā un Kuršu kāpas nogāzes nostiprināšana”
31. jan. 2018, Nav komentāru
SIA “Ģeo Eksperts” 2017.gada nozīmīgākais objekts – ģeotehniskās urbšanas darbi Klaipēdas ostas akvatorijā, projekta “Ziemeļu un dienvidu viļņlaužu rekonstrukcija (būvniecība) Klaipēdas ostā un Kuršu kāpas nogāzes nostiprināšana” ietvaros.
Šo darbu ietvaros tika veikti 22 urbumi līdz 30 m dziļumam (no ūdens virsmas) ar serdes urbšanas metodi, kā arī veikta statiskā (CPT) un dinamiskā (DPSH) zondēšana 22 punktos (mainīgos dziļumos).
Ģeoloģiskā izpēte Liepājas ostā
Dzīto pāļu viengabalainības pārbaudes ar skaņas (SIT) metodi
Izstāde "AUTO 2018" Ķīpsalā
“Ziemeļu un dienvidu viļņlaužu rekonstrukcija Klaipēdas ostā un Kuršu kāpas nogāzes nostiprināšana”
Veidots ar Mozello - labo mājas lapu ģeneratoru.